Aharon Katsir

Aharon Katsir-Kaçalski (; ) — biopolimerlərin elektrokimyası üzrə tədqiqat aparan ilk İsrail alimi. 1972-ci ildə Lod Hava Limanında qırğın zamanı həlak olub.

 Həyatı 
1914-cü ildə Polşanın Lodz şəhərində anadan olan Aharon Katsir 1925-ci ildə Fələstinə köçür. Burada Yerusəlim Yəhudi Universitetində təhsil alır və ivrit dilində Katsir soyadını götürür. Rexovotda Veysman Elmi İnstitutunun, eləcə də Berkli Kaliforniya Universitetinin tibbi fizika və biofizika departamentinin əməkdaşı kimi fəaliyyət göstərir.

1972-ci ildə Ben-Qurion Hava Limanında 26 nəfərin ölümü, 80 nəfərin yaralanması ilə nəticələnmiş terror aktında həlak olur.

Kiçik qardaşı Efrayim Katsir 1973-cü ildə İsrail Prezidenti seçilmişdir.

 Mükafatları və xatirəsi 
 1961-ci ildə tələbəsi Ora Kedem ilə birlikdə İsrail Mükafatına (təbiət elmləri üzrə) layiq görülmüşdür.
 İsrail dövləti Katsirin xatirəsinə poçt markası buraxmışdır.
 Ayda Kaçalski krateri onun şərəfinə adlandırılmışdır.
 Veysman Elmi İnstitutundakı mərkəz Aharon Katsirin adını daşıyır.
 İsrailin Müdafiə Nazirliyinin təsis etdiyi təqaüd proqramı Katsirin adını daşıyır.

 İstinadlar 

Kateqoriya:İsrail biofizikləri
Kateqoriya:İsrail kimyaçıları
Kateqoriya:İsrail yəhudiləri
Kateqoriya:Polşa yəhudiləri
Kateqoriya:Aşkenazi yəhudiləri
Kateqoriya:Lodzda doğulanlar
Kateqoriya:Lodda vəfat edənlər
Kateqoriya:Rexovotda dəfn olunanlar